Den hårde vinter har fået en række nordjyske kirkegårde til at udskyde begravelser. Det skriver P4 Nordjylland.  Det er blevet så besværligt at grave i jorden, at især begravelser af urner udskydes. - Vi kan bruge en hel dag på en enkelt begravelse, når vi først skal grave os gennem sneen til det valgte gravsted, hvorefter vi skal hamre os igennem den frosne jord, fortæller Tommy Gregersen, der er formand for Forbundet af kirke- og kirkegårdsansatte i Himmerland, til P4 Nordjylland. Selvom kirkegårdsgraverne tager en lufthammer i brug for at bryde den frosne jord, og det kan tage så lang tid, at graverne beder om tålmodighed hos pårørende, der ønsker hurtige begravelser. Det siger landsformanden for de kirkegårdsansatte, Jørgen Højbjerg Andersen til Kristeligt Dagblad. Urnenedsættelser udsættes derfor til fordel for begravelser, da reglerne foreskriver, at lig skal begraves eller brændes senest ni dage efter dødsdagen.

Opsummering:
Den kolde vinter går nu også ud over begravelser.